V včerajšnji oddaji Milijonar na Planetu si je tekmovalec nekoliko nespretno privoščil voditelja Slavka Bobovnika. Temu se šala ni zdela preveč smešna, zato je obljubil, da bo tekmovalcu vrnil.

Včeraj se je v lov na 100 tisoč evrov podal tudi Klemen Prosenc iz Radomelj. Potem ko mu je z nekaj pomoči občinstva uspelo odgovoriti na vprašanje, kdo je napisal poučno zgodbo za otroke Muca Copatarica, mu je voditelj Slavko Bobovnik kot zanimivost povedal, da je bila zgodba napisana dve leti po njegovem rojstvu.

Nato je tekmovalca še pozval, naj glede na ta podatek ugiba, koliko je zgodba stara. Klemen je odgovoril, da približno 65 let. Slavko se mu je za "kompliment" zahvalil in mu "zagrozil", da mu bo vrnil. Klemen je namreč Slavka precej nespretno postaral za nekaj let. Več v videu:

Kviz lahko podprete tudi na strani na Facebooku in se pridružite debati z uporabo ključne besede #Milijonar.